title: Απόφαση (ΕΕ, Ευρατόμ) 2015/457 του Συμβουλίου, της 17ης Μαρτίου 2015 , σχετικά με την κατάργηση της απόφασης 2007/124/ΕΚ, Ευρατόμ για τη θέσπιση, κατά την περίοδο 2007 έως 2013, του ειδικού προγράμματος «Πρόληψη, ετοιμότητα και διαχείριση των συνεπειών της τρομοκρατίας και άλλων κινδύνων που συνδέονται με την ασφάλεια» , ως μέρος του γενικού προγράμματος «Ασφάλεια και προστασία των ελευθεριών»

text:
               20.3.2015

               EL

               Επίσημη Εφημερίδα της Ευρωπαϊκής Ένωσης

               L 76/1

         ΑΠΌΦΑΣΗ (ΕΕ, Ευρατόμ) 2015/457 ΤΟΥ ΣΥΜΒΟΥΛΊΟΥ
   της 17ης Μαρτίου 2015
   σχετικά με την κατάργηση της απόφασης 2007/124/ΕΚ, Ευρατόμ για τη θέσπιση, κατά την περίοδο 2007 έως 2013, του ειδικού προγράμματος «Πρόληψη, ετοιμότητα και διαχείριση των συνεπειών της τρομοκρατίας και άλλων κινδύνων που συνδέονται με την ασφάλεια», ως μέρος του γενικού προγράμματος «Ασφάλεια και προστασία των ελευθεριών»
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 352,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 203,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη την έγκριση του Ευρωπαϊκού Κοινοβουλίου,
   Αποφασίζοντας σύμφωνα με ειδική νομοθετική διαδικασία,
   Εκτιμώντας τα ακόλουθα:

               (1)

               Η απόφαση 2007/124/ΕΚ, Ευρατόμ του Συμβουλίου (1) θεσπίζει το ειδικό πρόγραμμα «Πρόληψη, ετοιμότητα και διαχείριση των συνεπειών της τρομοκρατίας και άλλων κινδύνων που συνδέονται με την ασφάλεια» («πρόγραμμα») που καλύπτει την περίοδο από την 1η Ιανουαρίου 2007 έως την 31η Δεκεμβρίου 2013.

               (2)

               Πρόκειται να θεσπιστεί καινούριο κανονιστικό μέτρο που να προβλέπει τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων, στο πλαίσιο του Ταμείου Εσωτερικής Ασφάλειας, για την περίοδο από την 1η Ιανουαρίου 2014 έως τις 31 Δεκεμβρίου 2020 με τον κανονισμό (ΕΕ) αριθ. 513/2013 του Ευρωπαϊκού Κοινοβουλίου και του Συμβουλίου (2).

               (3)

               Η απόφαση 2007/124/ΕΚ, Ευρατόμ, ως εκ τούτου, θα πρέπει να καταργηθεί με ισχύ από την 1η Ιανουαρίου 2014,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2007/124/ΕΚ, Ευρατόμ καταργείται από την 1η Ιανουαρίου 2014.
   Άρθρο 2
   1.   Η κατάργηση που προβλέπεται στο άρθρο 1 δεν επηρεάζει τη συνέχιση ή την τροποποίηση, συμπεριλαμβανομένης της συνολικής ή μερικής ακύρωσης, των σχεδίων που καλύπτονται από το πρόγραμμα μέχρι την περάτωσή τους, ούτε τη χρηματοδοτική στήριξη που εγκρίνεται από την Επιτροπή βάσει της απόφασης 2007/124/ΕΚ, Ευρατόμ, ούτε οποιαδήποτε άλλη νομική πράξη διέπει αυτήν τη χρηματοδοτική στήριξη στις 31 Δεκεμβρίου 2013.
   2.   Κατά τη θέσπιση αποφάσεων περί συγχρηματοδότησης σύμφωνα με το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων, στο πλαίσιο του Ταμείου Εσωτερικής Ασφάλειας, η Επιτροπή λαμβάνει υπόψη τα μέτρα που υιοθέτησε με βάση την απόφαση 2007/124/ΕΚ, Ευρατόμ πριν από τις 20 Μαρτίου 2015, τα οποία έχουν οικονομικές επιπτώσεις κατά την καλυπτόμενη από τη συγχρηματοδότηση περίοδο.
   3.   Ποσά που δεσμεύθηκαν για τη συγχρηματοδότηση και τα οποία εγκρίθηκαν από την Επιτροπή μεταξύ της 1ης Ιανουαρίου 2011 και της 31ης Δεκεμβρίου 2013, για τα οποία δεν έχουν αποσταλεί στην Επιτροπή τα έγγραφα που απαιτούνται για την περάτωση των εργασιών μέχρι την προθεσμία που προβλέπεται για την υποβολή της τελικής έκθεσης, αποδεσμεύονται αυτόματα από την Επιτροπή μέχρι τις 31 Δεκεμβρίου 2017 και γεννούν απαίτηση επιστροφής αχρεωστήτως καταβληθέντων.
   Ποσά που αφορούν εργασίες που ανεστάλησαν λόγω δικαστικών διαδικασιών ή διοικητικών προσφυγών με ανασταλτικό αποτέλεσμα εξαιρούνται από τον υπολογισμό του ποσού που πρέπει να αποδεσμευθεί αυτόματα.
   4.   Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, μέχρι τις 31 Δεκεμβρίου 2015, έκθεση σχετικά με τα αποτελέσματα που επιτεύχθηκαν και τις ποσοτικές πτυχές της εφαρμογής της απόφασης 2007/124/ΕΚ, Ευρατόμ για την περίοδο από 2011 έως 2013.
   Άρθρο 3
   1.   Η παρούσα απόφαση αρχίζει να ισχύει την ίδια ημερομηνία με τον κανονισμό (ΕΕ) αριθ. 513/2014.
   2.   Εάν ο κανονισμός (ΕΕ) αριθ. 513/2014 αρχίσει να ισχύει πριν από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης, η παρούσα απόφαση αρχίζει να ισχύει την επόμενη ημέρα της δημοσίευσής του.
   Άρθρο 4
   Η παρούσα απόφαση απευθύνεται στα κράτη μέλη σύμφωνα με τις Συνθήκες.

      Βρυξέλλες, 17 Μαρτίου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  Απόφαση 2007/124/ΕΚ, Ευρατόμ του Συμβουλίου, της 12ης Φεβρουαρίου 2007, για τη θέσπιση, κατά την περίοδο 2007 έως 2013, του ειδικού προγράμματος «Πρόληψη, ετοιμότητα και διαχείριση των συνεπειών της τρομοκρατίας και άλλων κινδύνων που συνδέονται με την ασφάλεια», ως μέρος του γενικού προγράμματος «Ασφάλεια και προστασία των ελευθεριών» (ΕΕ L 58 της 24.2.2007, σ. 1).

      (2)  Κανονισμός (ΕΕ) αριθ. 513/2013 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη θέσπιση, στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων (ΕΕ L 150 της 20.5.2014, σ. 93).


title: 2013/231/ΕΕ: Απόφαση του Συμβουλίου, της 14ης Μαΐου 2013 , για τον διορισμό στην Ευρωπαϊκή Οικονομική και Κοινωνική Επιτροπή ενός τακτικού μέλους από την Ιρλανδία

text:
               24.5.2013

               EL

               Επίσημη Εφημερίδα της Ευρωπαϊκής Ένωσης

               L 138/13

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Μαΐου 2013
   για τον διορισμό στην Ευρωπαϊκή Οικονομική και Κοινωνική Επιτροπή ενός τακτικού μέλους από την Ιρλανδία
   (2013/231/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη την πρόταση της ιρλανδικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010, το Συμβούλιο εξέδωσε την απόφαση 2010/570/ΕΕ, Ευρατόμ για τον διορισμό των μελών της Ευρωπαϊκής Οικονομικής και Κοινωνικής Επιτροπής, για την περίοδο από 21 Σεπτεμβρίου 2010 έως 20 Σεπτεμβρίου 2015 (1).

               (2)

               Μετά τη λήξη της θητείας του κ. Jim McCUSKER, έχει κενωθεί μία θέση μέλους στην Ευρωπαϊκή Οικονομική και Κοινωνική Επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζεται στην Ευρωπαϊκή Οικονομική και Κοινωνική Επιτροπή για το εναπομένον διάστημα της τρέχουσας θητείας, ήτοι έως τις 20 Σεπτεμβρίου 2015, ως τακτικό μέλος ο κ. John COREY.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 14 Μαΐου 2013.

            Για το Συμβούλιο

            Ο Πρόεδρος

         M. NOONAN

      (1)  ΕΕ L 251 της 25.9.2010, σ. 8.


title: Απόφαση της Εποπτεύουσας Αρχής της ΕΖΕΣ αριθ. 388/06/COL, της 13ης Δεκεμβρίου 2006 , που τροποποιεί για εξηκοστή πρώτη φορά τους διαδικαστικούς και κανονιστικούς κανόνες στον τομέα των κρατικών ενισχύσεων

text:
               20.3.2008

               EL

               Επίσημη Εφημερίδα της Ευρωπαϊκής Ένωσης

               L 81/81

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 388/06/COL
   της 13ης Δεκεμβρίου 2006
   που τροποποιεί για εξηκοστή πρώτη φορά τους διαδικαστικούς και κανονιστικούς κανόνες στον τομέα των κρατικών ενισχύσεων
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο (1), και ιδίως τα άρθρα 61 έως 63 και το πρωτόκολλο 26,
   ΕΧΟΝΤΑΣ ΥΠΟΨΗ τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου (2), και ιδίως το άρθρο 24, το άρθρο 5 παράγραφος 2 στοιχείο β) και το άρθρο 1 του μέρους I του πρωτοκόλλου 3,
   ΕΚΤΙΜΩΝΤΑΣ ότι, βάσει του άρθρου 24 της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ θέτει σε εφαρμογή τις διατάξεις της συμφωνίας για τον ΕΟΧ σχετικά με τις κρατικές ενισχύσεις,
   ΕΚΤΙΜΩΝΤΑΣ ότι, σύμφωνα με το άρθρο 5 παράγραφος 2 στοιχείο β) της συμφωνίας περί Εποπτείας και Δικαστηρίου, η Εποπτεύουσα Αρχή της ΕΖΕΣ εκδίδει ανακοινώσεις ή κατευθυντήριες γραμμές σχετικά με ζητήματα τα οποία αναφέρονται στη συμφωνία για τον ΕΟΧ, εφόσον τούτο προβλέπεται ρητώς από την εν λόγω συμφωνία ή από τη συμφωνία περί Εποπτείας και Δικαστηρίου ή κρίνεται αναγκαίο από την Εποπτεύουσα Αρχή της ΕΖΕΣ,
   ΥΠΕΝΘΥΜΙΖΟΝΤΑΣ τους ουσιαστικούς και διαδικαστικούς κανόνες στον τομέα των κρατικών ενισχύσεων (3) τους οποίους εξέδωσε η Εποπτεύουσα Αρχή της ΕΖΕΣ στις 19 Ιανουαρίου 1994 (4),
   ΕΚΤΙΜΩΝΤΑΣ ότι η Ευρωπαϊκή Επιτροπή εξέδωσε στις 22 Νοεμβρίου 2006 νέο κοινοτικό πλαίσιο για τις κρατικές ενισχύσεις για την έρευνα, την ανάπτυξη και την καινοτομία το οποίο πρόκειται να δημοσιευθεί στην επίσημη μορφή του στην Επίσημη Εφημερίδα της Ευρωπαϊκής Ένωσης στο τέλος Δεκεμβρίου 2006,
   ΕΚΤΙΜΩΝΤΑΣ ότι, το νέο αυτό πλαίσιο παρουσιάζει επίσης ενδιαφέρον για τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ότι, πρέπει να διασφαλισθεί η ομοιόμορφη εφαρμογή των κανόνων του ΕΟΧ για τις κρατικές ενισχύσεις σε ολόκληρο τον Ευρωπαϊκό Οικονομικό Χώρο,
   ΕΚΤΙΜΩΝΤΑΣ ότι, σύμφωνα με το σημείο ΙΙ του τμήματος «ΓΕΝΙΚΑ», που βρίσκεται στο τέλος του παραρτήματος XV της συμφωνίας για τον ΕΟΧ, η Εποπτεύουσα Αρχή της ΕΖΕΣ εκδίδει, κατόπιν διαβουλεύσεων με την Επιτροπή, πράξεις αντίστοιχες με αυτές που εκδίδει η Ευρωπαϊκή Επιτροπή,
   ΕΚΤΙΜΩΝΤΑΣ ότι, όταν θα είναι διαθέσιμο το νέο κοινοτικό πλαίσιο για τις κρατικές ενισχύσεις για την έρευνα, την ανάπτυξη και την καινοτομία, η Εποπτεύουσα Αρχή της ΕΖΕΣ θα είναι σε θέση να θεσπίσει αντίστοιχες κατευθυντήριες γραμμές,
   ΕΚΤΙΜΩΝΤΑΣ ότι, η ισχύς του κεφαλαίου 14 θα λήξει στις 31 Δεκεμβρίου 2006,
   ΕΚΤΙΜΩΝΤΑΣ ότι, συνεπώς, πρέπει να παραταθεί η ισχύς του υφισταμένου κεφαλαίου 14 μέχρις ότου η Εποπτεύουσα Αρχή της ΕΖΕΣ θεσπίσει αντίστοιχες κατευθυντήριες γραμμές για το νέο κοινοτικό πλαίσιο για τις κρατικές ενισχύσεις για την έρευνα, την ανάπτυξη και την καινοτομία,
   ΚΑΤΟΠΙΝ ΔΙΑΒΟΥΛΕΥΣΕΩΝ με την Ευρωπαϊκή Επιτροπή,
   ΥΠΕΝΘΥΜΙΖΟΝΤΑΣ ότι η Εποπτεύουσα Αρχή της ΕΖΕΣ έχει διεξαγάγει διαβουλεύσεις επί του θέματος αυτού με τα κράτη της ΕΖΕΣ με επιστολή της 13ης Νοεμβρίου 2006,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               1.

               Η ισχύς του κεφαλαίου 14 των κατευθυντήριων γραμμών για τις κρατικές ενισχύσεις, τις ενισχύσεις για την έρευνα και την ανάπτυξη παρατείνεται μέχρις ότου η Εποπτεύουσα Αρχή της ΕΖΕΣ θεσπίσει νέες κατευθυντήριες γραμμές που να αντιστοιχούν στο νέο κοινοτικό πλαίσιο για τις κρατικές ενισχύσεις για την έρευνα, την ανάπτυξη και την καινοτομία. Η πρώην παράγραφος 2 του τμήματος 14.9 του κεφαλαίου 14 των κατευθυντηρίων γραμμών για τις κρατικές ενισχύσεις αντικαθίσταται από νέα παράγραφο 2 που έχει ως εξής:
               «Οι παρούσες κατευθυντήριες γραμμές εφαρμόζονται μέχρις ότου η Εποπτεύουσα Αρχή της ΕΖΕΣ θεσπίσει νέες κατευθυντήριες γραμμές που να αντιστοιχούν στο νέο κοινοτικό πλαίσιο για τις κρατικές ενισχύσεις για την έρευνα, την ανάπτυξη και την καινοτομία που εξέδωσε η Ευρωπαϊκή Επιτροπή στις 22 Νοεμβρίου 2006».

               2.

               Τα κράτη της ΕΖΕΣ θα ενημερωθούν με επιστολή στην οποία επισυνάπτεται αντίγραφο της παρούσας απόφασης.

               3.

               Η Ευρωπαϊκή Επιτροπή θα ενημερωθεί σχετικά με επιστολή η οποία θα περιλαμβάνει αντίγραφο της παρούσας απόφασης.

               4.

               Η απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

      Βρυξέλλες, 13 Δεκεμβρίου 2006.

            Για την Εποπτεύουσα Αρχή της ΕΖΕΣ

         Bjørn T. GRYDELAND

            Πρόεδρος

         Kristján A. STEFÁNSSON

            Μέλος του Σώματος

      (1)  Εφεξής «η συμφωνία για τον ΕΟΧ».

      (2)  Εφεξής «η συμφωνία περί Εποπτείας και Δικαστηρίου».

      (3)  Εφεξής «Κατευθυντήριες γραμμές για τις κρατικές ενισχύσεις».

      (4)  Αρχικά δημοσιεύθηκε στην ΕΕ L 231 της 3.9.1994 και στο συμπλήρωμα για τον ΕΟΧ αριθ. 32 της ίδιας ημερομηνίας, τελευταία τροποποίηση που έγινε με την απόφαση της 29ης Νοεμβρίου 2006.